Turismo sa Filipinas

An turismo iyo an sarong importanteng sektor para sa ekonomiya kan Filipinas. Nag-ambag an industriya kan paglalakbay asin turismo nin 8.6% sa Kabilogan na Domestikong Produkto (Gross Domestic Product o GDP) kan nasyon kaidtong 2023; mas hababa ini kaysa sa 12.7% na naitala kaidtong 2019 bago puminutok an pandemya nin COVID-19 na nagkawsa nin pagsara o lockdown. Bigbibilog an turismo sa baybayon, na nakakasakop sa mga aktibidad sa dalampasigan asin pagsisid, nin 25% nin kita kan turismo kan Filipinas, na nagsisirbeng pangenot na pinagkukuanan nin kita kan sektor na ini. Kabali sa mga bantog na destinasyon sa mga turista an Boracay, Palawan, Cebu asin Siargao. Mantang nakatagbo an Filipinas nin mga agyat pampolitika asin pansosyedad na nakaapekto sa industriya kan turismo, guminibo man an nasyon nin mga lakdang tanganing matugunan an mga isyung ini. Sa nakalihis na mga taon, may mga paghihingowa na patibayon an katatagan kan politika, patibayon an mga lakdang sa seguridad, asin ibusol an pagigin inklusibo sa sosyedad, na nakakatabang sa gabos sa pagtugdas nin mas marhay na kapalibutan para sa turismo, siring kan rehabilitasyon kan Boracay.

Toltolan